En beboer i Skalborg kan takke sin årvågne nabo for at to indbrudstyve ikke slap afsted med deres bytte, men i stedet måtte en tur forbi politigården i Aalborg. Mistænkelige lyde Ved midnatstid observerede naboen en ukendt bil, der trillede langsomt gennem kvarteret, standsede, hvorefter to mænd steg ud. Kort tid efter hørte han mistænkelige lyde fra naboens hus, og så kontaktede han politiet. To patruljevogne var hurtigt på stedet, og kunne anholde to mænd på 28 og 32 år, begge fra Aalborg. Da deres bil indeholdt en del mistænkelige affekter, er polititet i gang med at undersøge, om de også har været på uvelkomment besøg hos andre. God nabohjælp - Det her er virkelig det man kan kalde god nabohjælp, at nogen er opmærksomme og kigger efter, at alt er som det skal være. Det letter vores arbejde betydeligt, og det er vi selvfølgelige meget taknemmelige for, siger vicepolitiinspektør ved Nordjyllands Politi i Aalborg Keld Svenningsen til TV2/Nord. Da kun den ene af indbrudstyvene er kendt for et par småting, og den anden slet ikke står i politiets register, vil de begge blive løsladt efter endt afhøring.

Referat:
Natten til fredag måtte to indbrudstyve sande, at en god nabo er lige så effektiv som et godt alarmsystem.